Document ID: 32014R0059

A BIZOTTSÁG 59/2014/EU RENDELETE
(2014. január 23.)
az 1333/2008/EK európai parlamenti és tanácsi rendelet II. mellékletének a kén-dioxid-szulfitok (E 220-228) ízesített boralapú termékekben való használata tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1)és különösen annak 10. cikke (3) bekezdésére,
mivel:
(1)
Az 1333/2008/EK rendelet II. melléklete meghatározza az élelmiszerekben felhasználható élelmiszer-adalékanyagok uniós jegyzékét és használati feltételeiket.
(2)
Az 1331/2008/EK európai parlamenti és tanácsi rendelet (2) 3. cikkének (1) bekezdésében említett egységes eljárásnak megfelelően az élelmiszer-adalékanyagok uniós jegyzékének naprakésszé tétele a Bizottság kezdeményezésére vagy kérelemre történhet.
(3)
2013. március 27-én a kén-dioxid-szulfitoknak (E 220-228) az 1601/91/EGK tanácsi rendelet (3) 2. cikke szerinti ízesített boralapú termékekben való használatára vonatkozó kérelmet nyújtottak be az említett termékek gyártói, és a Bizottság a kérelmet hozzáférhetővé tette a tagállamok számára.
(4)
A kén-dioxid-szulfitok (E 220-228) ízesített boralapú termékekben való használatát technológiai szükséglet indokolja. A kén-dioxid-szulfitok (E 220-228) hozzáadása az oxidáció megállítását és a mikrobiológiai szennyeződések megelőzését szolgálja, ezáltal jobban megőrizhető a termék eredeti zamata és színe. Az ilyen termékeknek, mint például a vermutoknak különös védelmet kell nyújtani, mivel a palack felnyitása után gyakran hosszú ideig el kell állniuk.
(5)
Az élelmiszerügyi tudományos bizottság meghatározta az elfogadható napi bevitelt a kén-dioxid-szulfitok (E 220-228) vonatkozásában (4). Az ízesített boralapú termékek általában olyan alkoholtartalmú italok, amelyeket egyéb alkoholtartalmú italok, mint például a bor alternatívájaként fogyasztanak, amelyekben engedélyezett a kén-dioxid-szulfit használata. A kén-dioxid-szulfitoknak (E 220-228) való további kitettség az említett új alkalmazás alapján korlátozott marad, és nem vezet az összbevitel növekedéséhez. Ezért helyénvaló a kén-dioxid-szulfitok (E 220-228) tartósítószerként és antioxidánsként való használatának engedélyezése ízesített boralapú termékekben.
(6)
Az 1331/2008/EK rendelet 3. cikke (2) bekezdésének alapján a Bizottság kikéri az Európai Élelmiszerbiztonsági Hatóság véleményét az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében, kivéve, ha a szóban forgó frissítések valószínűsíthetően nem gyakorolnak hatást a közegészségre. Mivel a kéndioxid-szulfitok (E 220-228) tartósítószerként és antioxidánsként való használatának az ízesített boralapú termékekben való engedélyezése az említett jegyzék azon frissítései közül való, amelyek valószínűsíthetően nem gyakorolnak hatást az emberi egészségre, így nem szükséges kikérni az Európai Élelmiszerbiztonsági Hatóság véleményét.
(7)
Az 1333/2008/EK rendelet II. mellékletét ezért ennek megfelelően módosítani kell.
(8)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
Az 1333/2008/EK rendelet II. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. január 23-án.

Labels: 0
3
17